
На основу чл. 132. став 2. Закона о стечају („Службени гласник РС“ бр. 104/09, 99/2011-др. закон, 71/2012-одлука УС, 83/2014, 113/2017, 44/2018 и 95/2018) и у складу са Националним стандардом бр. 5 о начину и поступку уновчења имовине стечајног дужника („Службени гласник РС“ бр. 62/2018), стечајни управник у поступку стечаја над стечајним дужником
 
 SAFE-INVEST DOO BEOGRAD - U STEČAJU, 
Београд-Нови Београд, ул. Милентија Поповића бр. 5В/мезанине

ОБЈАВЉУЈЕ
ПОЗИВ СТРУЧНИМ ЛИЦИМА ЗА ДОСТАВЉАЊЕ ПОНУДЕ ЗА ВРШЕЊЕ УСЛУГА ПРОЦЕНЕ ВРЕДНОСТИ ЦЕЛОКУПНЕ ИМОВИНЕ - НЕПОКРЕТНЕ И ПОКРЕТНЕ ИМОВИНЕ СТЕЧАЈНОГ ДУЖНИКА И ПРОЦЕНЕ ВРЕДНОСТИ СТЕЧАЈНОГ ДУЖНИКА КАО ПРАВНОГ ЛИЦА
УВОД
Решењем Привредног суда у Београду 4. Ст. 92/2021 од 14.05.2021. године, отворен је стечајни поступак над стечајним дужником SAFE-INVEST DOO BEOGRAD, Београд-Нови Београд, ул. Милентија Поповића бр. 5В/мезанине, а по доношењу Решења о банкротству, спроводи се поступак одабира најбољег понуђача за пружање услуга процене имовине Стечајног дужника и процене вредности Стечајног дужника као правног лица.

  
1. СВРХА ПРОЦЕНЕ
Сврха процене је да се утврди стратегија продаје у циљу остваривања највеће продајне вредности и максималног могућег колективног намирења поверилаца у стечајном поступку који се води над стечајним дужником Safe-Invest doo Beograd - u stečaju. 

У наведену сврху неопходно је да се утврди вредност целокупне имовине стечајног дужника, процена вредности имовине стечајног дужника која је предмет разлучног и заложног права и учешће имовине под теретом у укупној вредности имовине односно имовинске целине, процена вредности стечајног дужника као правног лица, учешће имовине под теретом у укупној вредности правног лица, процена целисходности продаје стечајног дужника као правног лица у односу на продају целокупне имовине, односно процену целисходности продаје целокупне имовине у односу на продају имовине у имовинским целинама.



2.    ПРЕДМЕТ ПРОЦЕНЕ

Непокретна имовина:
- стан-апартман, површине 88,44 м2, у ул. Милентија Поповића бр. 5В, Нови Београд,
- стан-апартман, површине 193,55 м2,  у ул. Милентија Поповића бр. 5В, Нови Београд,
- стан-апартман, површине 196,10 м2,  у ул. Милентија Поповића бр. 5В, Нови Београд,
- гаража - гаражно место, површине 13,54 м2, у ул. Милентија Поповића бр. 5В, Нови Београд. 
Покретна имовина: разна канцеларијска опрема, кухињска опрема и уређаји.


3.     ИЗВЕШТАЈ О ПРОЦЕНИ

Проценитељ је у обавези да по завршетку посла, стечајном дужнику као наручиоцу, достави детаљан извештај у писаној и електронској форми у 3 примерка, који мора да садржи:

-прецизно означен предмет процене, дефиницију вредности, уз опис метода коришћених у Извештају о процени;
-закључак о процењеној вредности имовине стечајног дужника;
-закључак о процењеној вредности стечајног дужника као правног лица;
-закључак о процењеној вредности имовине стечајног дужника  која је предмет разлучног и заложног права и утврђивање учешћа ове имовине ( имовине под теретом ) у укупно процењеној вредности правног лица, односно целокупне имовине или имовинске целине;
-закључак у вези целисходности најповољнијег начина продаје, мишљење проценитеља и предлог најповољнијег начина уновчења стечајне масе уз давање детаљног образложења.
4.  МЕТОД ПРОЦЕНЕ 
Националним стандардом бр. 5 дефинисано је утврђивање процењене вредности, према коме се оно  врши у складу са Међународним стандардима финансијског извештавања.

5.  ИНФОРМАЦИЈЕ ЗА ПОНУЂАЧЕ 

Документацију везану за предмет процене заинтересовани понуђачи могу преузети у просторијама стечајног управника, ул. Палмира Тољатија бр. 5/III, Н.Београд, радним даном од 10-16 часова.       
Додатне информације могу се добити на телефон  011 / 2631055, 2620400 .                                          Особа за контакт је Мира Милетић .
Заинтересовани понуђачи понуде подносе непосредно у просторијама стечајног управника на адреси, ул. Палмира Тољатија бр. 5/III , Н. Београд, радним даном од   10-16 часова најкасније до 19.01.2022. године до 16:00 часова или у електронској форми на адресу: szkosovo@sezampro.rs  најкасније до 19.01.2022. године.

Понуђач уз понуду доставља копирана или скенирана документа.  Наручилац задржава право да захтева од Понуђача накнадно достављање на увид оригиналне документације.

Понуда треба да садржи:
- Доказе о испуњености услова из тачке 6. овог огласа;
- Податке о стручним лицима која ће вршити процену (квалификације и референце);
- Рок у коме ће процена бити урађена;
- Укупну цену са ПДВ за пружену услугу исказану у динарима;
- Динамику плаћања  за извршену услугу процене.
Уз понуду доставити:
· Доказ о овлашћењу за обављање послова односно обављање делатности
процене правних лица и имовине, лиценцу, решење из АПР-а, сертификате, уверења и друга документација издата од надлежних органа;
· Доказе о стручности;
· Референце досадашњег рада.
 
За избор понуђача узима се у обзир, осим финансијске понуде, стручност, референце, рок израде процене и други елементи понуде који су од значаја за вршење конкретне процене.

6.     УСЛОВИ КОНКУРИСАЊА
Понуду за учествовање могу поднети сви понуђачи који испуњавају услове у смислу квалификационих захтева, утврђених од стране наручиоца, и то:
· да је регистрован за обављање делатности код надлежног органа;
· да има лиценцу за обављање послова овлашћеног проценитеља;
  
У Београду, дана 11.01.2022. године                               


